ປາກິສຖານ ໂຈມຕີພວກຫົວຮຸນແຮງ ໃກ້ໆເຂດຊົນເຜົ່າ ທາງພາກຕາເເວັນອອກສຽງເໜືອ
ຂ່າວສຳຄັນອື່ນໆ: ເກົາຫລີເໜືອ ຮຽກຮ້ອງໃຫ້ຂຶ້ນ ເງິນເດືອນ ແລະຄ່າເຊົ່າ ທີ່ເຂດອຸສາຫະກັມຮ່ວມ; ປະເທດມະຫາອຳນາດ ຕົກລົງກັນ ກ່ຽວກັບຍັດຕິ ການລົງໂທດເກ
ກຳລັງ ຮັກສາຄວາມສະງົບ ປາກິສຖານ ທີ່ໄດ້ບຸກໂຈມຕີ ທີ່ໝັ້ນ ຂອງພວກຫົວຮຸນແຮງ ໃນທົ່ວເຂດ ພາກຕາເວັນຕົກ ສຽງເໜືອ ຂອງປະເທດ ໄດ້ສັງຫານພວກນັກຣົບ ທາລີບານ ຫລາຍສິບຄົນ ໃນໄລຍະ 24 ຊົ່ວໂມງ ຜ່ານມາ ກອງທັບ ປາກິສຖານກ່າວວ່າ ຕົນໄດ້ໃຊ້ເ ຮືອບິນ ເຮຣີຄອບເຕີ້ ຕິດປືນກົນ ໃນເຂດເມືອງ BANNUບ່ອນທີ່ ກຳລັງ ຮັກສາ ຄວາມສະງົບ ເປີດສາກໂຈມຕີ ພວກຫົວຮຸນແຮງ 600 ຄົນໃນມື້ວານນີ້ ມີພວກຫົວຮຸນແຮງ ຖືກຂ້າຕາຍ ຢ່າງນ້ອຍ 30 ຄົນ ເມືອງ BANNUຕັ້ງຢູ່ໃກ້ໆ ບໍຣິເວນຊາຍແດນ ປາກິສຖານ ທີ່ບ້ານເມືອງ ບໍ່ມີຂື່ມີແປ ໃນແຂວງWAZIRISTAN ໃຕ້ ບ່ອນທີ່ ໃນມື້ນີ້ ພວກທະຫານ ໄດ້ໂຈມຕີຕອບໂຕ້ ຫລັງຈາກພວກຫົວຮຸນແຮງ ໄດ້ໂຈມຕີ ຄ້າຍທະຫານ ແຫ່ງນຶ່ງ ທີ່ເມືອງ SPLITOI ແລະ JANDOLA ເຈົ້າໜ້າທີ່ ທະຫານ ກ່າວວ່າ ມີພວກຫົວຮຸນແຮງ ຢ່າງນ້ອຍ 20 ຄົນ ແລະທະຫານ 3 ຄົນເສັຽຊີວິດ ໃນການສູ້ຣົບກັນ ກອງທັບ ປາກິສຖານ ຍັງບໍ່ທັນເລີ້ມ ການບຸກໂຈມຕີຢ່າງເປັນທາງການເທື່ອ ຢູ່ໃນເຂດ ຊົນເຜົ່າດັ່ງກ່າວ ຊຶ່ງຕັ້ງຢູ່ 200ຫລັກກິໂລແມັດ ຫ່າງຈາກ ເຂດຮ່ອມພູ SWAT ໄປທາງຕາເວັນຕົກ ສຽງໃຕ້ ເກົາຫລີເໜືອ ໄດ້ຮຽກຮ້ອງ ເອົາເງິນຫລາຍຮ້ອຍລ້ານໂດລາ ຈາກພວກບໍຣິສັດ ຂອງເກົາຫລີໃຕ້ ທີ່ເປີດໂຮງງານຢູ່ໃນເຂດເສຖກິດຮ່ວມ ຊຶ່ງໄດ້ຕົກເປັນ ຈຸດສູນກາງ ໃນຄວາມສັມພັນ ທີ່ພວມຊຸດໂຊມລົງນັບມື້ ລະຫວ່າງ ຄູ່ປໍຣະປັກ ສອງປະເທດນີ້ ການຮຽກຮ້ອງດັ່ງກ່າວໄດ້ມີຂຶ້ນ ໃນມື້ນີ້ ລະຫວ່າງ ການເຈຣະຈາ ທີ່ເຂດ ອຸສາຫະກັມຮ່ວມ KAESONGຊຶ່ງຕັ້ງຢູ່ ເໜືອເຂດຊາຍແດນ ຂຶ້ນໄປພຽງໜ້ອຍດຽວ ໂຄສົກຄົນນຶ່ງ ຂອງກະຊວງທ້ອນໂຮມຊາດ ເກົາຫຼີໃຕ້ ກ່າວວ່າ ອຳນາດປົກຄອງ ເກົາຫລີເໜືອ ຕ້ອງການຢາກໃຫ້ຂຶ້ນເງິນເດືອນ ແກ່ພວກຄົນງານ ເກົາຫລີເໜືອ 40 ພັນຄົນ ທີ່ເຮັດວຽກ ໃນເຂດອຸສາຫະກັມຮ່ວມ ດັ່ງກ່າວ ຈາກ 75 ໂດລາ ເປັນ 300 ໂດລາ ຕໍ່ເດືອນ ນອກນັ້ນເກົາຫລີເໜືອ ຍັງຢາກໃຫ້ເພີ້ມ ອັດຕາການຂຶ້ນເງິນເດືອນ ໃນແຕ່ລະປີ ຈາກ 5%ໃນປັດຈຸບັນ ເປັນ 10 ຫາ 12% ໂຄສົກ ເວົ້າອີກວ່າ ນອກເໜືອໄປຈາກການຂຶ້ນເງິນເດືອນແລ້ວ ເກົາຫຼີເໜືອ ຍັງຢາກໄດ້ ຄ່າເຊົ່າອີກ 500 ລ້ານໂດລາ ມີບໍຣິສັດ ເກົາຫລີໃຕ້ ຫຼາຍກວ່າ 100 ບໍຣິສັດ ເປີດໂຮງງານ ຂອງຕົນໃນເຂດອຸສາຫະກັມຮ່ວມ ເພື່ອຜລິດ ສິນຄ້າຕ່າງໆ ເຊັ່ນເສື້ອຜ້າ ເຄື່ອງໃຊ້ສຳລັບເຮືອນຄົວ ແລະເຄື່ອງ ອີເລັກໂທຣນິກຕ່າງໆ ໃນມື້ວານນີ້ 7 ປະເທດ ມະຫາອຳນາດໃນໂລກ ໄດ້ຕົກລົງຮັບເອົາຮ່າງຍັດຕິ ຂອງ ສະພາຄວາມໝັ້ນຄົງ ອົງການ ສະຫະປະຊາຊາດ ເພື່ອເສີມຂຍາຍການລົງໂທດ ຕໍ່ເກົາຫລີເໜືອ ທີ່ໄດ້ທຳການ ທົດລອງ ອາວຸດນິວເຄລັຽ ໃຕ້ດິນ ແລະຍິງລູກສອນໄຟ ຈຳນວນນຶ່ງ ເມື່ອໄວໆມານີ້ ຮ່າງຍັດຕິ ໄດ້ປະນາມ ການທົດລອງ ຂອງເກົາຫລີເໜືອ ນັ້ນວ່າ ເປັນການລະເມີດ ຕໍ່ມະຕິ ຂອງອົງການ ສະຫະປະຊາຊາດສະບັບກ່ອນ ແລະໄດ້ທຳການ ລົງໂທດ ເພີ້ມຕື່ມ ຮວມທັງ ການກວດກາສິນຄ້າທີ່ສົ່ງອອກໄປ ຕ່າງປະເທດ ຈາກເກົາຫຼີເໜືອ ການຫ້າມຊື້ຂາຍ ອາວຸດ ໂດຍທັງໝົດແລະການລົງໂທດ ທາງດ້ານການເງິນ ຢ່າງໜັກໜ່ວງ ຂື້ນອີກ ມີລາຍງານວ່າຈີນໄດ້ຄັດຄ້ານ ຕໍ່ການທີ່ ຈະເຮັດໃຫ້ ການລົງໂທດ ໃນດ້ານ ການກວດສິນຄ້າເປັນຂໍ້ບັງຄັບນັ້ນ ຮ່າງຍັດຕິ ດັ່ງກ່າວ ແມ່ນໝາກຜົນ ຂອງການເຈຣະຈາກັນຢ່າງຂຸ້ນຂ້ຽວ ມາເປັນເວລາ ຫລາຍໆອາທິດ ລະວ່າງ 5 ປະເທດສະມາຊິກຖາວອນ ຂອງ ສະພາຄວາມໝັ້ນຄົງ ອົງການ ສະຫະ ປະຊາຊາດ ທີ່ປະກອບດ້ວຍສະຫະຣັດ ອັງກິດ ຝຣັ່ງ ຣັດເຊັຽ ແລະຈີນ ຮ່ວມກັບ ຍີ່ປຸ່ນ ແລະເກົາຫລີໃຕ້ທີ່ບໍ່ແມ່ນ ສະມາຊິກ ຖາວອນນັ້ນ ປັກກິ່ງກ່າວວ່າ ຊາວຈີນກຸ່ມນຶ່ງ ທີ່ນັບຖື ສາສນາອິສລາມຈຳນວນ 17 ຄົນ ທີ່ສະຫະຣັດ ກຳລັງຈະສົ່ງ ໄປຍັງ ເກາະປາລາວ ໃນເຂດ ມະຫາສະມຸດປາຊີຟິກນັ້ນ ແມ່ນເປັນພວກ ກໍ່ການຮ້າຍ ແລະຄວນ ມອບຄືນ ໃຫ້ຈີນ ໃນການຖແລງຕໍ່ພວກນັກຂ່າວ ໃນວັນພະຫັດ ມື້ນີ້ ທ່ານ QIN GANG ໂຄສົກ ກະຊວງການຕ່າງປະເທດຈີນ ໄດ້ຮຽກຮ້ອງໃຫ້ວໍຊິງຕັນ ຢຸດເຊົາ ການມອບ ພວກທີ່ສົງສັຍວ່າເປັນຜູ້ກໍ່ການຮ້າຍ ໃຫ້ແກ່ ປະເທດທີ 3 ແລະມອບ ພວກເຂົາຄືນ ໃຫ້ຈີນ ໂດຍໄວ ສະຫະຣັດ ໄດ້ປະກາດ ໄປແລ້ວວ່າ ພວກຜູ້ຊາຍ ຊາວຈີນເຫລົ່ານີ້ ບໍ່ມີຄວາມຜິດແຕ່ພວກເຂົາ ຍັງສືບຕໍ່ ຖືກກັກໂຕໄວ້ ທີ່ສູນຄຸມຂັງ ອ່າວ GUANTANAMOໃນປະເທດຄິວບາ ຍ້ອນມີຄວາມ ຢ້ານກົວວ່າ ພວກເຂົາເຈົ້າ ຈະໄດ້ຮັບ ການທໍຣະມານຖ້າຫາກມອບສົ່ງ ພວກເຂົາເຈົ້າ ໃຫ້ແກ່ ທາງການຈີນ ໃນມື້ວານນີ້ ປະເທດ PALAUຊື່ງເປັນ ເກາະດອນນ້ອຍໆ ໃນເຂດ ມະຫາສະມຸດ ປາຊີຟິກ ໄດ້ຕົກລົງ ທີ່ຈະຮັບເອົາພວກຊົນເຜົ່າ ວີເກີ້ ທັງ 17 ຄົນ ຍ້ອນເຫດຜົນ ທາງດ້ານ ມະນຸສທັມ ຈີນກ່າວວ່າ ການສົ່ງອອກ ຂອງຕົນ ໄດ້ຮັບຄວາມ ເສັຽຫາຍ ຮ້າຍແຮງເປັນປະວັດການ ໃນເດືອນ ພຶສະພາ ຜ່ານມາ ຂະນະທີ່ສະພາບ ເສຖກິດຫຼຸດຖອ ຍຂອງໂລກຍັງສືບຕໍ່ ສົ່ງຜົນກະທົບ ຢູ່ໃນຈີນ ຊຶ່ງມີເສຖກິດໃ ຫຍ່ເປັນອັນດັບ 3ຂອງໂລກ ໂຕເລກ ທີ່ຜແນກ ພາສີຂອງຈີນ ເປີດເຜີຍໃຫ້ຊາບ ໃນວັນພະຫັດ ມື້ນີ້ ສະແດງໃຫ້ເຫັນວ່າ ການສົ່ງອອກ ໃນເດືອນແລ້ວນີ້ ຫຼຸດລົງ 24% ຈາກໄລຍະດຽວກັນ ຂອງປີ2008 ຄວາມຕ້ອງການ ສິນຄ້າສົ່ງອອກ ຂອງຈີນ ໄດ້ຫລຸດລົງ ຢູ່ທັງໃນ ສະຫະຣັດແລະຢູໂຣບ ຊຶ່ງພາໃຫ້ ມີການປົດ ຄົນງານ ເປັນຈຳນວນຫຼວງຫລາຍ ອອກຈາກໂຮງຈັກໂຮງງານຕ່າງໆ ຢູ່ໃນປະເທດຈີນ ສະພາບເສຖກິດ ຫລຸດຖອຍ ທີ່ວ່ານີ້ ເຮັດໃຫ້ປັກກິ່ງຕ້ອງຮັບຜ່ານ ແຜນການ ກະຕຸກຊຸກຍູ້ ເສຖກິດ ມູນຄ່າ 585 ພັນ ລ້ານໂດລາ ທີ່ແນໃສ່ໂຄງການກໍ່ສ້າງ ໂຄງລ່າງພື້ນ ຖານຕ່າງໆ ຂະນະດຽວກັນ ການນຳເຂົ້າຂອງຈີນໃນເດືອນແລ້ວ ກໍຫລຸດລົງ 25 2% ສົມທຽບກັບ 23% ໃນເດືອນກ່ອນນັ້ນ ເຈົ້າໜ້າທີ່ ຮົງກົງ ໄດ້ສັ່ງໃຫ້ປິດ ໂຮງຮຽນອະນຸບານ ແລະໂຮງຮຽນປະຖົມ ທຸກໆແຫ່ງ ເປັນເວລາ 2 ອາທິດ ຫລັງຈາກ ພວກນັກຮຽນ ສິບກວ່າຄົນໄດ້ຖືກກວດ ພົບວ່າ ຕິດເຊື້ອ ໄຂ້ຫວັດໃຫຍ່ ສາຍພັນ A H1N1 ທ່ານ DONALD TSANGຫົວໜ້າປົກຄອງ ເຂດຮົງກົງ ກ່າວຕໍ່ ພວກນັກຂ່າວ ໃນມື້ນີ້ວ່າ ເຈົ້າໜ້າທີ່ຍັງບໍ່ສາມາດ ຣະບຸໄດ້ ເຖິງແຫລ່ງ ທີ່ມາ ຂອງການ ແຜ່ລະບາດ ຊຶ່ງເຮັດໃຫ້ຜູ້ປ່ວຍເຫລົ່ານີ້ ເປັນກໍຣະນີໝູ່ ຈຸທຳອິດ ຂອງໄຂ້ຫວັດໃຫຍ່ ສາຍພັນ A H1N1ໃນ ມະນຸດ ທີ່ຮູ້ຈັກວ່າ ບໍ່ໄດ້ພົວພັນ ກັບບຸກຄົນໃດຄົນນຶ່ງ ທີ່ເດີນທາງໄປຕ່າງປະເທດ ການປິດໂຮງຮຽນ ຢູ່ຮົງກົງ ມີຂຶ້ື້ນ ຂະນະທີ່ ອົງການ ອະນາມັຍໂລກພວມເປີດ ກອງປະຊຸມ ສຸກເສີນ ໃນມື້ນີ້ ເພື່ອສົນທະນາ ຫາຣື ກ່ຽວກັບວ່າທາງອົງການ ອະນາມັຍໂລກ ຄວນປະກາດ ຍົກລະດັບ ໃຫ້ໄຂ້ຫວັດ ດັ່ງກ່າວເປັນໄຂ້ຫວັດໃຫຍ່ ຮ້າຍແຮງ ລະບາດໄປ ທົ່ວໂລກ ເປັນເທື່ອທຳອິດ ໃນຮອບ 40 ກວ່າປີຫລືບໍ່? ໃນມື້ວານນີ້ ຜູ້ອຳນວຍການ ອົງການ ອະນາມັຍໂລກ ທ່ານນາງ MAR-GARETCHAN ໄດ້ໂອ້ລົມກັບ ພວກເຈົ້າໜ້າທີ່ ການແພດ ຈາກເກືອບ 10 ປະເທດ ຊຶ່ງສ່ວນໃຫຍ່ແມ່ນປະເທດ ທີ່ໄດ້ຮັບ ຜົນກະທົບ ຈາກໄຂ້ຫວັດ ໃຫຍ່ດັ່ງກ່າວ ໃຫ້ສຶກສາເບິ່ງວ່າມີຫລັກຖານ ທີ່ໂຕ້ແຍ້ງບໍ່ໄດ້ ຫຼືບໍ່ ທີ່ວ່າ ເຊື້ອໄວຣັສນີ້ ກຳລັງແຜ່ ລະບາດອອກໄປທົ່ວ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ